Puldəşt şəhristanı

Puldəşt (Ərəblər) şəhristanı (‎) — İranın Qərbi Azərbaycan ostanının 17 şəhristanından biri və bu ostanda inzibati ərazi vahidi. Şəhristanın inzibati mərkəzi Puldəşt (Ərəblər) şəhəridir.

Şəhristan Azərbaycan Respublikasının Naxçıvan Muxtar Respublikasının Babək, Kəngərli və Şərur rayonları ilə həmsərhəddir.

2016-cı il əhalinin siyahıya alınmasına əsasən, şəhristanın əhalisi 42,170 nəfər və 11,537 ailədən ibarət idi.

Əhalisinin əksəriyyəti azərbaycanlılardan ibarətdir və Azərbaycan dilində danışırlar.

 Etimologiyası 
Şəhristan öz adını inzibati mərkəzi olan Puldəşt şəhərindən alır. Şəhərin əski adı Ərəblər olsa da sonradan 1938-ci ildə farslaşdırılaraq Puldəşt adı verilmişdir. Hazırki rəsmi adı olan Puldəşt farsca "körpü" mənasını verən "pul", və "düz, düzənlik, çöl" mənalarını verən "dəşt" sözlərindən ibarətdir; adın mənası "körpü yanında yerləşən düzənlik" kimi açıqlana bilər.

 Puldəşt şəhristanının şəhərləri 
 Ərəblər (hazırkı rəsmi adı Puldəşt)

 Puldəşt şəhristanının bəxşləri 
Mərkəzi bəxşi
İnzibati mərkəzi: Puldəşt (Ərəblər)
DEHİSTANLARI:
Çaybasar-i Şərqi dehistanı
KƏNDLƏRİ: Bəhlulkəndi, Eşqabad, Gingur, Girəkəndi, Kovlus, Muradlı-i Ülya (Yuxarı Muradlı), Pazik, Sarısu, Şidi, Şotlu, Şorbulaq-i Süfla, Təzəkənd, Zəkirli, Zəngənə 
Zəngibar dehistanı
KƏNDLƏRİ: Ağotluq, Əlinəzər, Ağəmirkəndi, Bəhlulabad/Təzəkənd, Dəylankəndi, Fətahkəndi, Hacısufi, Camalabad, Məşədimirzəkəndi, Mollakəndi, Muradlı-i Süfla (Aşağı Muradlı), Muradlı-i Vusta (Orta Muradlı), Nəzərxan, Oruc-i Məhəmmədkəndi, Pənahkəndi, Biləsuvar, Pörnək, Qılınclanmış, Qaracalı, Qaraxocalı, Qarquluq-i Ülya, Qarquluq-i Süfla, Qıyqac, Qırkəndi, Qutan, Saxtıman, Səyyət Askan Əşayir Milad, Təpəbaşı-i Pörnək
Araz bəxşi
Şəhərləri yoxdur
DEHİSTANLARI:
Qıclarat-i Qərbi dehistanı
KƏNDLƏRİ: Allahverdikəndi, Çaxmaqlı-i Ülya (Yuxarı Çaxmaqlı), Çaxmaqlı-i Süfla (Aşağı Çaxmaqlı), Givan, Kərimabad, Nazik-i Ülya, Nazik-i Süfla, Qoçkəndi, Şirməhəmməd
Qıclarat-i Şərqi dehistanı
KƏNDLƏRİ: Əzizkəndi, Bəycan, Divanxana, Duday, Qoçlar, Həsənkəndi, İlanlı İncədərəsi, Kərbəlayıbağırkəndi, Nüsrətabad, Qalacıq, Qurşaqlı, Qurşaqlı-i Kürd, Şəhrək-i Araz, Şəbli-i Ülya, Şəbli-i Süfla, Şeyxhəmzəli, Törəmiş

 İstinadlar 



Kateqoriya:Qərbi Azərbaycan ostanının şəhristanları